OpenLLM-France/wikimedia huggingface dataset:
# Ameínies

Ameínies（en llatí Ameinias, en grec antic Ἀμεινίας) fou el germà petit del poeta Èsquil. Era del demos de Pal·lene, a l'Àtica, segons Heròdot, o del de Decèlia, segons Plutarc
Ameínies es va distingir a la batalla de Salamina l'any 480 aC en ser el primer a atacar les naus perses, i també per la seva recerca d'Artemísia I de Cària. Segons Diodor de Sicília, ell i Èumenes va ser en aquesta ocasió els més valents de tots els atenesos. Claudi Elià diu que Ameínies va impedir la condemna del seu germà Èsquil per part de l'Areòpag.

## Referències

* ↑ Ameinias a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 141
# SonAir

SonAir Serviço Aéreo, S.A., més coneguda com a SonAir, és una empresa angolesa que pertany a l'empresa nacional petroliera angolesa Sonangol. Proporciona serveis d'helicòpter a les instal·lacions petrolieres d'Angola, tant en terra com en alta mar, així com serveis programats i charter a Àfrica i als Estats Units. En el pla intern també proporcionen transport aeri a diversos grups empresarials privats i públics, aliens al negoci del petroli. L'empresa també és la primera en proporcionar el transport directe de passatgers i de càrrega entre Angola i els Estats Units. L'aerolínia ofereix serveis tres vegades per setmana entre Luanda (LAD) i Houston (IAH) utilitzant un Boeing 747-400 (10 Primera Classe, 143 classe business i 36 seients de Classe Turista) operades per Atlas Air.

## Destinacions

En 2013 SonAir operava vols regulars a les següents destinacions:

### Angola

* Cabinda (aeroport de Cabinda)
* Catumbela (aeroport de Catumbela)
* Luanda (Aeroport Internacional Quatro de Fevereiro) Hub
* Lubango (aeroport de Lubango)
* Soyo (aeroport de Soyo)

### Estats Units

* Houston (Aeroport Intercontinental George Bush) (opera per Atlas Air)

## Flota

Pel febrer de 2015 la flota de SonAir incloïa:
D'ala fixa
* 1 Airbus A319
* ? Beechcraft 1900
* 1 Boeing 727-100F
* 2 Boeing 737-700
* 2 Boeing 747-400 (operated by Atlas Air)
* 2 Embraer Legacy 600 (operat per Planair)
* 1 Dassault Falcon 7X (operat per Planair)
* 2 Dassault Falcon 900 (operat per Planair)
Helicòpters:
* 8 Eurocopter AS332 Super Puma
* 5 Eurocopter Dauphin AS 365N3
* 16 Eurocopter EC225
* 9 Sikorsky S-76C+ and S-76C++
La flota inclou les següents aeronaus (a partir d'agost de 2016):
* 2 Boeing 737-700
* 9 De Havilland Canada DHC-6-300 Twin Otter

## Referències

* ↑ «China Sonangol International Airlines». CAPA Centre for Aviation. Arxivat de l'original el 1 març 2014. [Consulta: 24 febrer 2014].
* ↑ http://www.planespotters.net/Airline/China-Sonangol-International Arxivat 2013-09-21 a Wayback Machine.
* ↑ http://www.atlasair.com/holdings/archive.asp?Pressid=10787 Arxivat 2016-08-18 a Wayback Machine.
* ↑ "Atlas Air Selected To Operate Premium Charter Service Between Houston and Luanda, Angola". Arxivat 2012-03-04 a Wayback Machine. Retrieved: 15 June 2010
* ↑ 2013 timetable, http://www.sonair.co.ao/documents/programacao2013.pdf Arxivat 2014-05-13 a Wayback Machine.
* ↑ Houston Express Timetable retrieved July 30, 2011
* ↑ http://www.aerotransport.org/php/go.php?query=operator&qstring=Sonair&where=112288&luck=
* ↑ SonAir fleet at Helis.com
* ↑ «Global Airline Guide 2016 (Part One)». Airliner World, octubre 2018, pàg. 4 [Consulta: 12 octubre 2016].

## Enllaços externs

* web oficial Arxivat 2014-09-07 a Wayback Machine.
# Huub Rothengatter

Huub Rothengatter va ser un pilot de curses automobilístiques neerlandès que va arribar a disputar curses de Fórmula 1.
Va néixer el 8 d'octubre del 1954 a Bussum, Països Baixos.

## A la F1

Huub Rothengatter va debutar a la setena cursa de la temporada 1984 (la 35a temporada de la història) del campionat del món de la Fórmula 1, disputant el 17 de juny del 1984 el G.P. del Canadà al circuit de Gilles Villeneuve.
Va participar en un total de trenta curses puntuables pel campionat de la F1, disputades en tres temporades consecutives (1984 - 1986), aconseguint una setena posició com millor classificació en una cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1984 | Spirit Racing | Spirit | Hart | BRA | RSA | BEL | SMR | FRA | MON | CAN NC | | DAL Ret | GBR NC | ALE 9 | AUT NC | HOL Ret | ITA 8 | EUR | POR | - | 0 |
| 1984 | Spirit Racing | Spirit | Cosworth | | | | | | | | E.USA NVQ | | | | | | | | | - | 0 |
| 1985 | Osella Squadra Corse | Osella | Alfa Romeo | BRA | POR | SMR | MON | CAN | E.USA | FRA | GBR | ALE Ret | AUT 9 | HOL NC | ITA Ret | BEL NC | EUR NVQ | SUD Ret | AUS 7 | - | 0 |
| 1986 | Zakspeed Racing | Zakspeed | Zakspeed | BRA | ESP | SMR Ret | MON NVQ | BEL Ret | CAN 12 | E.USA NVS | FRA Ret | GBR Ret | ALE Ret | HUN Ret | AUT 8 | ITA Ret | POR Ret | MEX NVS | AUS Ret | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 30 (25) | 0 | 0 | 0 | 0 | 0 |
# Eleccions legislatives croates de 1990

Les Eleccions legislatives croates de 1990 es van dur a terme entre el 22 d'abril i el 7 de maig de 1990. Foren convocades pel govern comunista de Croàcia després d'esmenar la Constitució a començaments d'any per tal de permetre eleccions lliures i multipartidistes. La forma del Parlament que anava a ser escollida es feia sota l'establit a la Constitució de 1974 - Cambra dels Municipis, Casa de les organitzacions socio-polítiques i la Cambra de Treball Associat. Aquest últim representava al "poble treballador" de diverses professions i pel fet que les eleccions se celebrarà el dilluns, permeteren als votants emetre els seus vots en els seus respectius llocs de treball.
La llei electoral nova, ideada per Smiljko Sokol seguint el model de la legislació electoral francesa, va presentar un sistema de segona volta de votació. Un candidat que obtingués més del 50% guanyava la primera ronda, però si no, tots els candidats que obtingueren almenys el 7% dels vots entraven en la segona ronda. Les eleccions al Parlament també se celebraren conjuntament amb les eleccions per a les assemblees municipals (amb un mateix sistema de votació de segona volta).
El resultat final va ser indiscutiblement clar. La HDZ va guanyar gairebé dos terços dels escons i el mandat clar per impulsar qualsevol agenda legislativa i constitucional. El SDP es va convertir en el segon partit més gran en el Parlament. La resta d'escons va ser compartida per la Coalició d'Acord Popular, el Partit Democràtic Serbi i alguns candidats independents. El nou parlament es va reunir el 30 de maig de 1990, des d'aleshores diada nacional, i es va iniciar el procés que va dur a la independència de Croàcia.

## Resultat de les eleccions

Elecció de 1990 :
| Consell Sociopolític ||||
| Partit | 1a volta | 2a volta | escons |
| Unió Democràtica Croata (HDZ) | 40,07% | 40,79% | 205 (57,58%) |
| Candidats units a la HDZ | 0,34% | 1,60% | amb l'anterior |
| Lliga de Comunistes de Croàcia-Partit pels Canvis Democràtics (SKH-SDP) | 22,63% | 26,61% | 107 (30,06%) |
| Candidats units al SKH-SDP | 4,89% | 7,25% | amb anterior |
| Coalició d'Acord Popular | 10,55% | 9,56% | 21 (5,90%) |
| Lliga Socialista-Partit Socialista de Croàcia (SS-SSH) | 6,23% | 3,31% | - |
| Partit Democràtic Croat (HDS) | 3,80% | 4,08% | - |
| Partit Democràtic Serbi (SDS) | 1,55% | 2,00% | 5 (1,40%) |
| Candidats independents | - | - | 13 (3,65%) |
| Altres | - | - | 5 (1,40%) |
| Participació | 84,54% | 74,82% | - |
Font: pel nombre d'escons obtinguts.

## Referències

* ↑ «Predsjednik Josipović na svečanosti u prigodi obilježavanja Dana Hrvatskog sabora i 20-te obljetnice prvog demokratskog izabranog višestranačkog Sabora RH» (en croatian). HINA. Office of the President of Croatia, 27-05-2010 [Consulta: 18 novembre 2011]. Arxivat 2010-05-30 a Wayback Machine. «Còpia arxivada». Arxivat de l'original el 2010-05-30. [Consulta: 5 març 2021].
# Tuc de Llebreta

El Tuc de Llebreta és una muntanya que es troba en el terme municipal de la Vall de Boí, a la comarca de l'Alta Ribagorça, i dins del Parc Nacional d'Aigüestortes i Estany de Sant Maurici.
"El nom deriva de lucubrum, nom de la planta Colchicum autummale (safrà bord), molt abundant a la zona. És incorrecte afegir l'article la (de la Llebreta)".
El pic, de 2.523,2 metres, està situat a la carena que, davallant des del Bony Blanc al sud, limita la Cometa de la Qüestió per ponent. Als seus peus, cap al nord-nord-oest, es troba l'Estany de Llebreta, que li dona nom.

## Referències

* ↑ «Toponímia de la Vall de Boí». Arxivat de l'original el 2010-03-17. [Consulta: 8 maig 2011].

## Bibliografia

* Mapa Vall de Boí 1:25.000. Editorial Alpina.
* Mapa Carros de Foc 1:25.000. Editorial Alpina.
* Mapa Parc Nacional d'Aigües Tortes i Estany de Sant Maurici 1:25.000. Institut Cartogràfic de Catalunya. Segona edició: abril 1998.

## Enllaços externs

* Institut Cartogràfic de Catalunya
# Homelands

Homelands (en català: Terres Natals) va ser la tretzena expansió de Magic: The Gathering i la setena de nivell expert, llençada l'octubre de 1995.

## Història

Aquesta expansió té lloc a una plana coneguda com a Ulgrotha. La plana va ser durant un temps un camp de batalla pels mags, fins que el travessa-planes Feroz hi va arribar. Amb la intenció de protegir la plana, i amb l'ajuda de Serra, va crear un exèrcit de travessa-planes per evitar que la resta de criatures s'hi poguessin establir.
Terres natals va començar fa 600 anys, durant la guerra entre la raça dels Tolgath (travessa-planes amb desig de coneixement) i els ancians, mags preparats per defendre cruelment els seus misteris. Una Tolgath travessa-planes anomenada Ravi, va utilitzar un artefacte anomenat la campana de l'apocalipsi, heretada del seu mestre, per destruir tota les vides i terres d’Ulgrotha.

## Mecànica del joc

En les 140 cartes d'aquesta expansió no s'hi van introduir noves habilitats, o sigui que es van utilitzar les ja habituals i les introduïdes en el bloc Edat de gel. La més notable, heretada de l'Edat de gel, la cantrip : habilitat que et permet agafar una carta extra en el començament del següent torn de joc com a complement de l'efecte normal de l'encanteri. Més endavant, es van introduir els cantrips d'efecte immediat.
Terres Natals també va incloure criatures llegendàries d'un sol color, seguint el criteri de l'Edat de gel. A Terres Natals cada color tenia un mínim d'una criatura llegendària i un màxim de quatre.

## Cartes principals

* Autumn Willow – Criatura llegendària verda, a la qual no se li poden llançar efectes ni encanteris.
* Merchant Scroll – Donat a la seva habilitat com a tutor aquesta carta va ser restringida a format Vintage, el 20 de juny del 2008.

## Rebuda

Comparada amb anteriors expansions, Terres Natals va tenir una inesperada poca rebuda pel seu baix nivell, amb molt poques cartes aprofitables per a campionats competitius. Per això, el següent bloc es van esperar vuit mesos a llençar-lo al mercat (la pausa més gran en la història del Magic: The Gathering).

## Referències

* ↑ «Format Vintage». Wizards of the Coast. Arxivat de l'original el 1 de setembre 2008. [Consulta: 27 gener 2009].

## Enllaços externs

* Web oficial de Wizards per Terres Natals (anglès)
# Serradet del Bullidor

El Serradet del Bullidor és una muntanya de 545 metres que es troba al municipi d'Avià, a la comarca catalana del Berguedà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Simeó Estilita

Simeó Estilita és el nom dels següents personatges:
* Simeó Estilita el Vell, asceta romà d'Orient del segle V
* Simeó Estilita el Jove o Simeó Taumastorites, religiós romà d'Orient del segle vi
* Simeó Tercer o Simeó Estilita Tercer, asceta romà d'Orient del segle vii
# Huub Sijen

Hubertus Jacobus (Huub) Sijen (Maastricht, 21 de novembre de 1918 – Geleen, Sittard-Geleen, Limburg, 20 de febrer de 1965) va ser un ciclista neerlandès que va córrer entre 1937 i 1951.
En el seu palmarès destaca el campionat nacional de categoria independent el 1938 i, sobretot, dues etapes a la Volta a Catalunya, el 1940 i 1946. El 1939 quedà segon a la Fletxa Valona.

## Palmarès

* 1938
** Campió dels Països Baixos de categoria independent
* 1940
** Vencedor d'una etapa a la Volta a Catalunya
* 1942
** 1r a Valkenburg
* 1946
** 1r a Kinrooi
** Vencedor d'una etapa a la Volta a Catalunya
* 1947
** 1r a Oosterhout
** 1r a Hoensbroek
** 1r a Maas-Peel-Mijnkoers
* 1948
** 1r al Critèrium de Made
* 1949
** 1r a Oud-Turnhout
* 1950
** 1r a Hoogerheide

### Resultats al Tour de França

* 1939. Abandona (9a etapa)
* 1947. Abandona (8a etapa)
* 1949. Abandona (9a etapa)

### Resultats a la Volta a Espanya

* 1946. Abandona

## Referències

* ↑ «SIJEN Hubertus "Huub"». [Consulta: 8 desembre 2022].
* ↑ Archives, Cycling. «Huub Sijen» (en anglès). [Consulta: 8 desembre 2022].

## Enllaços externs

* Fitxa a sitiodeciclismo.net
# Enrique Gato

Enrique Gato Borregán (Valladolid, 26 d'abril de 1977), és un director i animador espanyol de produccions d'animació 3D i 2D, guardonat amb dos premis Goya i conegut principalment per ser el creador del personatge Tadeo Jones.

## Biografia

Tot i que neix a Valladolid, Enrique Gato passa gairebé tota la seva vida a Madrid. Des de petit es veu atret per l'animació i la tecnologia i, amb l'arribada dels primers ordinadors personals, comença a crear els seus propis videojocs en un Amstrad CPC 6128, tant en la seva part tècnica com a artística.
El 1995 comença els seus estudis d'Enginyeria Tècnica Informàtica, centrant-se a les àrees de gràfics per ordinador i geometria computacional. Va arribar a desenvolupar petits motors gràfics per a visualització de geometria 3D, fet que li permetria entendre els engranatges del programari que s'utilitza avui dia per a les produccions d'animació com Maya, 3D Studio Max o Softimage.
Durant aquests anys d'universitat entra a formar part d'Artek, una associació orientada al desenvolupament de gràfics per ordinador. És aquí on aprèn a fer servir els primers paquets d'animació 3D (Truespace i Lightwave), i on desenvolupa els seus primers curtmetratges ('Toy Jístory' i 'Starship Trappers') just en els anys en els quals irromp l'animació per ordinador a tot el món de la mà de la factoria Pixar.

## Filmografia

| Any | Títol | Posat | Empresa |
| 2022 | Tadeu Jones 3: La taula maragda | Director |
| 2017 | Tadeu Jones 2: El secret del rei Mides | Director |
| 2014 | Atrapa la bandera | Director |
| 2012 | La mano de Nefertiti | Productor executiu | El Toro, Lightbox, Ikiru |
| 2012 | Les aventures de Tadeu Jones | Director | El Toro, Lightbox, Ikiru |
| 2007 | Tadeo Jones y el sótano maldito | Director | La Festa PC |
| 2006 | Commandos 3 | Animació cinemàtica introductòria | Pyro Studios |
| 2005 | Praetorians | Animació cinemàtica introductòria | Pyro Studios |
| 2004 | Tadeo Jones | Director | La Festa PC |
| 2002 | Superlópez | Director | Projecte personal |
| 2001 | Bestiola | Director | Projecte personal |
| 1999 | Pepe pescador | Animador | Curt per a Daniel Martínez Lara |
| 1997 | Starship Trappers | Director | Projecte personal |
| 1994 | Toy Jístory | Director | Projecte personal |

## Referències

* ↑ Enrique Gato, Goya al mejor director novel por la animación de "Tadeo Jones", RTVE 2013, 18 February.
* ↑ Enrique Gato: Ganador del Goya al Mejor Director Novel, 2013, 6 February.
# Tuc de Mauberme

El Tuc de Mauberme (o Tuc de Maubèrme) de 2.880 metres d'altitud és un cim dels Pirineus que es troba a la carena entre la Vall d'Aran i l'Arieja (Occitània) entre el port d'Era Horqueta (2.406 m.), al NW, i el d'Orets (2.533 m.), al SE.
Aquest cim està inclòs al llistat dels 100 cims de la FEEC. amb el nom de Maubèrme.
El cim, cap al N, domina la Vall del Lez i cap al S la Vall d'Unhòla. Abunda el mineral del ferro i encara es poden observar les restes de les antigues explotacions mineres.

## Rutes

Una ruta habitual és la que puja des de la Cabana des Calhaus.

## Fauna

Al massís del Mauberme es troba el 90% de l'àrea distribució de la sargantana aranesa, endèmica de Pirineu central.

## Referències

* ↑ Institut Cartogràfic i Geològic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
* ↑ «Departament de Territori i Sostenibilitat (Generalitat de Catalunya)».

## Bibliografia

* Mapa "Vall d'Aran", ed. Alpina.
# Hymenocephalus megalops

Hymenocephalus megalops és una espècie de peix de la família dels macrúrids i de l'ordre dels gadiformes.

## Morfologia

* Els mascles poden assolir 17 cm de llargària total.

## Hàbitat

És un peix d'aigües profundes que viu entre 600-825 m de fondària.

## Distribució geogràfica

Es troba a Nova Caledònia i Queensland (Austràlia).

## Referències

* ↑ uBio (anglès)
* ↑ Giglioli E. H. & Issel A. 1884. Pelagos. Saggi sulla vita e sui prodotti del mare. Esplorazione talassografica del Mediterraneo. Pp. 198-270. Istituto de' Sordo-muti, Genova. Esplor. Talassogr. Medit.
* ↑ BioLib (anglès)
* 1 2 3 FishBase (anglès)
* ↑ Iwamoto, T. i N.R. Merrett, 1997. Pisces, Gadiformes: Taxonomy of grenadiers of the New Caledonian region, southwest Pacific. Mem. Mus. Natl. Hist. Nat. (176):473-570.
* ↑ Iwamoto, T. i A. Williams, 1999. Grenadiers (Pisces, Gadiformes) from the continental slope of western and northwestern Australia. Proc. Calif. Acad. Sci. 51(3):105-243.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.

## Bibliografia

* Cohen, D.M., T. Inada, T. Iwamoto i N. Scialabba 1990. FAO species catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fish. Synop. 10 (125). 442 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Geistdoerfer, P. 1986. Macrouridae. p. 644-676. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the north-eastern Atlantic and the Mediterranean. UNESCO, París. Vol. 2.
* Geistdoerfer, P. 1990. Macrouridae. p. 541-563. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Iwamoto, T. 1999. Order: Gadiformes. Macrouridae (sometimes Coryphaenoididae, Bathygadidae, Macrourididae, Trachyrincidae, in part, in literature). p. 1986-1992. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Héctor Germán Oesterheld

Héctor Germán Oesterheld (Buenos Aires, 23 de juliol de 1919 - desaparegut el 1977 i presumiblement mort en 1978) va ser un prolífic guionista de còmics, a més d'escriptor de relats breus de ciència-ficció, per a nens, i de novel·les.
Va ser fill de Fernando Oesterheld, d'ascendència alemanya i d'Elvira Ana Puyol, d'ascendència basca. És un dels artistes de trajectòria més extensa de la historieta argentina.
Va ser el creador del còmic El Eternauta, treball que li donà notorietat internacional.
Després del cop d'estat de la Junta del general Jorge Videla el 1976, Oesterheld fou arrestat i desaparegué. Anteriorment, també les seves quatre filles (Estela, *1952, Diana *1953, Beatriz *1955 i Marina *1955) havien sofert el mateix destí, algunes embarassades i també alguns dels seus esposos. La seva dona i, respectivament, mare, Elsa Sánchez, fou una de les primeres participants en l'organització de les Madres de Plaza de Mayo, que començà les seves protestes el 30 d'abril de 1977. Més tard fou portaveu de les "Abuelas de Plaza de Mayo".

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.128. DL M-50.522-2002. ISBN 84-8332-391-5 [Consulta: 5 desembre 2014].

## Enllaços externs

* Informe de la Comissió Nacional sobre la desaparició de persones Arxivat 2008-09-06 a Wayback Machine.(castellà).
* Biografia a la pàgina Historieteca.(castellà)
* Biografia a la revista de ciència-ficció argentina Axxon.(castellà)
# Anna-Louisa-Geertruida Bosboom-Toussaint

Anna-Louisa-Geertruida Bosboom-Toussaint (Alkmaar, 16 de setembre de 1812-La Haia, 13 d'abril de 1886) fou una escriptora neerlandesa.
És l'autora holandesa de novel·la històrica més important dins del moviment de renovació de les lletres neerlandeses posterior a 1830. El seu interès es concentra a exposar amb un rerefons històric l'experiència religiosa, en una època de gran convulsió espiritual i social, com fou l'ascens de la reforma als Països Baixos.

## Biografia

Era filla d'un farmacèutic d'Alkmaar, on passà la infantesa; va fer els estudis a Harlingen i durant els primers anys de formació va desenvolupar el gust per la investigació històrica.

## Obra

Als vint-i-cinc anys va escriure la novel·la Allegro (1837). La revolució de 1830 va obrir un moviment de renovació de les lletres neerlandeses. Les seves narracions descriuen les escenes dramàtiques d'aquest període de la història. Algunes de les obres d'aquests temps són El comte de Devonshire (1838), Els anglesos a Roma (1840), La casa Lauernesse (1840), El comte de Leicester a Holanda (1846).
Aquestes històries, situades en algunes de les èpoques més interessants de la història holandesa, denoten un gran coneixement i comprensió de fets i situacions històriques. Sovint s'ha anomenat Anna-Louisa-Geertruida “la poeta del protestantisme” perquè les seves novel·les expliquen moments d'una gran transcendència del començament de la reforma protestant a Holanda, com l'obra La casa Lauernesse (Het Huis Lauernesse), situada l'any 1520, període que els neerlandesos anomenaven “Le Réveil”, i en què hi ha un diàleg teològic entre la protagonista catòlica Otteline i el viatger que predica la nova fe, Paul Van Mansfield, que finalment acabarà convertint la jove en protestant. El promès d'Otteline, el capità de l'exèrcit imperial Arnaud Reiner, defensarà l'Església catòlica dins de la Inquisició espanyola, abandonant el compromís amb la seva estimada. La lluita entre els sentiments serà constant al voltant de la família i els retrobaments de la parella. Finalment l'escena acaba dramàticament.
La vida de casada amb el pintor Jan Bosboom, des de 1851, no va trencar la seva carrera d'escriptora de novel·les històriques i va publicar obres com El mag de Delft i Gideon Florenz (1870). Posteriorment es va dedicar a una novel·la més contemporània, però també de gran èxit, com El major Franz (1874).

## Referències

* ↑ «A.L.G. Bosboom - Toussaint» (en neerlandès). Literatuurmuseum. [Consulta: 23 juliol 2020].
* ↑ «Bosboom-Toussaint, Anna Louisa Geertruida». Encyclopedia.com. [Consulta: 21 febrer 2021].
* ↑ «Anna-Luisa-Geertruida Bosboom-Toussaint | enciclopèdia.cat». [Consulta: 21 febrer 2021].
* ↑ «Anna Louisa Geertruida Bosboom-Toussaint» (en anglès). Encyclopedia. [Consulta: 21 febrer 2021].

## Bibliografia

* González Porto-Bompiani (coord.). Diccionario de autores, vol I. Montaner y Simón,S.A. 1963. Nº Registre: M 3843-63. Depósito Legal: B 20872-63(I).
* González Porto-Bompiani (coord.). Diccionario literario, vol III. Montaner y Simón,S.A. 1959. Depósito Legal: B 1.352-1959.